17/03/2011 | Administración LocalMunicipal
Padrón
Notificación colectiva de padróns fiscais municipais do exercicio económico 2011

Mediante acordo da Xunta de Goberno Local do 8 de marzo de 2011 aprobáronse inicialmente os padróns fiscais de contribuíntes correspondentes ao exercicio económico 2011 das taxas que se relacionan a continuación: – Taxa pola prestación do servicio de recollida de lixo por importe de 249.513,35 €. – Taxa por entrada de vehículos a través das beirarrúas e por reserva da vía pública para aparcamento exclusivo (vados) por importe de 3.763,76 €. Ditos padróns quedan expostos ó público nas oficinas municipais durante o prazo de UN MES, contado a partir do día seguinte á publicación do presente edicto no Boletín Oficial da Provincia e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante dito prazo de exposición pública os interesados poderán examinar os devanditos padróns e formular contra o acto de aprobación dos mesmos e das liquidacións incorporadas a estes os seguintes recursos: 1. Recurso de reposición, perante a Alcaldía deste Concello, no prazo de un mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2. Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose.3. Poderá interpoñerse calquera outro recurso que aos interesados lles conveña. O prazo de ingreso en período voluntario será o seguinte: Habida conta de que na taxa pola prestación do servicio de recollida de lixo e na taxa por entrada de vehículos a través das beirrarrúas e por reserva da vía pública para aparcamento exclusivo, a súa recadación voluntaria e executiva está delegada na Deputación Provincial da Coruña por acordo da Corporación Municipal deste Concello, ao abeiro do disposto no artigo 7 do texto refundido da Lei reguladora das facendas locais, aprobado por Real decreto lexislativo 2/2004 do 5 de marzo, en relación co disposto no artigo 106.3 da Lei de bases do réxime local, o prazo de ingreso en período voluntario será o que estableza o servicio competente do organismo provincial mediante anuncio publicado no Boletín Oficial da Provincia no que se indicarán tamén a modalidade de ingreso, así coma as datas e lugares para a realización do mesmo. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de apremio, tendo en conta os seguintes recargos regulados no artigo 28 da Lei 58/2003, do 17 de decembro, xeral tributaria: – Recargo executivo do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. – Recargo de apremio reducido do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. – Recargo de apremio ordinario do 20% sobre a totalidade da débeda, con xuros de demora. Aplicarase cando non concorran as circunstancias anteriores. En Padrón, a 8 de marzo de 2011. O ALCALDE Asdo. Camilo Forján Seoane